proxectonos/corpus_dominio_legal_administrativo_tmp huggingface dataset:
APROBACIÓN, EXPOSICIÓN AO PÚBLICO E COBRANZA DO PADRÓN ESCOLA DE MÚSICA MATRÍCULA E 1º TRIMESTRE CURSO 2021-2022
ADMINISTRACIÓN LOCAL — Municipal — Cangas (Recadación, 25/10/2021)

A ALCALDÍA-PRESIDENCIA, mediante Resolución de data 18 de outubro de 2021, RESOLVEU “PRIMEIRO: Aprobar a lista cobratoria do prezo público por impartición de cursos na Escola Municipal de Música correspondente á matrícula e ao 1º trimestre do curso 2021-2022 ao abeiro do establecido na Ordenanza reguladora dos Prezos Públicos por impartición de Cursos do Concello de Cangas. SEGUNDO: Establécese o período voluntario de cobranza entre os días 29 de outubro de 2021 e 28 de decembro de 2021. O cargo en conta dos recibos domiciliados será o día 5 de novembro de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
APROBACIÓN DEFINITIVA CRÉDITO EXTRAORDINARIO 1/2021
ADMINISTRACIÓN LOCAL — Municipal — Mos (Presupostos e cadros de persoal, 13/05/2021)

Ao non presentarse reclamacións durante o período de exposición pública do acordo de aprobación inicial do expediente de Crédito extraordinario 1/2021, financiado con cargo a baixas noutras aplicacións, considérase definitivamente aprobados, elevándose a definitivos os acordos plenarios adoptados na sesión ordinaria celebrada en data 29/03/2021. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real Decreto 500/90, do 20 de abril, procédese á publicar o resumo por capítulos dos mencionados expedientes, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Mos.—A Alcaldía, Asdo.: Nidia Mª Arévalo Gómez Documento asinado electrónicamente
EXPOSICIÓN PÚBLICA DO EXPEDIENTE DE MODIFICACIÓN DE CRÉDITO 7/21
ADMINISTRACIÓN LOCAL — Municipal — Nigrán (Presupostos e cadros de persoal, 13/04/2021)

Aprobado inicialmente mediante acordo adoptado polo Pleno do Concello, en sesión ordinaria celebrada o día 5 de abril de 2021, o expediente administrativo de modificación de crédito 7/2021 mediante suplementos de crédito no orzamento xeral prorrogado do Concello de Nigrán para o ano 2021, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 7 de abril de 2021 O Alcalde Juan Antonio González Pérez
APROBACIÓN DEFINITIVA DO EXPEDIENTE ADMINISTRATIVO Nº 900/2021 DA MODIFICACIÓN DE CRÉDITO Nº 1/2021 MEDIANTE SUPLEMENTO DE CRÉDITO 1/2021
ADMINISTRACIÓN LOCAL — Municipal — Padroado Municipal Monte Santa Tegra (Presupostos e cadros de persoal, 28/05/2021)

Trámite: Anuncio de aprobación definitiva. O Pleno deste Concello, en sesión extraordinaria celebrada o día 20/04/2021, aprobou inicialmente o expediente de modificación de crédito do Orzamento do Padroado Municipal Monte Santa Trega nº 1/2021 mediante SUPLEMENTO DE CRÉDITO por un importe de 18.000,00 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 79 de 28/04/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Na Guarda, O PRESIDENTE, Antonio Lomba Baz Documento asinado dixitalmente á marxe.
DELEGACIÓN DA CELEBRACIÓN DO MATRIMONIO CIVIL DE 27/08/2021
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 10/09/2021)

Expediente núm.: 871/2 021 Resolución con número e data establecidos á marxe Procedemento: Celebración Matrimonios Civís Fago pública a Resolución da Alcaldía que se transcribe: Vista a solicitude para a celebración do matrimonio civil entre ANA NICOLETA TAFALL BILALI e GEANINA MIHAELA TORREGROSSA CIVANTO. Vista acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil do Consulado Xeral en Washington DC. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre ANA NICOLETA TAFALL BILALI e GEANINA MIHAELA TORREGROSSA CIVANTO. SEGUNDO. Fixar a celebración do matrimonio para o día 27 de agosto de 2021, ás 17:00 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Oteroa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
CREACIÓN DA SEDE ELECTRÓNICA DO CONCELLO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 14/07/2021)

Por resolución de Alcaldía de data 06/07/2021, acordouse a publicación da creación da sede electrónica do concello de Concello de Mondariz, na dirección electrónica https://mondariz.sedelectronica. gal/, titularidade do concello de Mondariz, que a continuación se transcribe: O Real Decreto 203/2021, de 30 de marzo, polo que se aproba o Regulamento de actuación e funcionamento do sector público por medios electrónicos, dispón nos seus artigo 9 e 10 o seguinte en relación ás sedes electrónicas das Administracións Públicas: 1. De acordo co previsto no artigo 38 da Lei 40/2015, do 1 de outubro, unha sede electrónica é aquela dirección electrónica dispoñible para a cidadanía por medio de redes de telecomunicacións. Mediante a devandita sede electrónica realizaranse todas as actuacións e trámites referidos a procedementos ou a servizos que requiran a identificación da Administración Pública e, no seu caso, a identificación ou firma electrónica das persoas interesadas.2. A titularidade da sede electrónica corresponde a unha Administración Pública, ou ben a un ou varios organismos públicos ou entidades de dereito público no ámbito das súas competencias. Creación e supresión das sedes electrónicas e sedes electrónicas asociadas.1. Poderanse crear unha ou varias sedes electrónicas asociadas a unha sede electrónica atendendo a razóns técnicas e organizativas. A sede electrónica asociada terá consideración de sede electrónica para todos os efectos.2. O acto ou resolución de creación ou supresión dunha sede electrónica ou sede electrónica asociada será publicado no boletín oficial que corresponda en función de cal sexa a Administración Pública titular da sede ou sede asociada e tamén no directorio do Punto de Acceso Xeral Electrónico que corresponda. No caso das entidades locais, o boletín oficial será o da provincia ao que pertenza a entidade. O acto ou resolución de creación determinará, polo menos: a) O ámbito de aplicación da sede electrónica ou sede electrónica asociada. b) A identificación da dirección electrónica de referencia da sede electrónica ou sede electrónica asociada que se cre, así como das direccións electrónicas das sedes electrónicas que desde o momento da creación xa sexan asociadas daquela. As sedes electrónicas asociadas con posterioridade á publicación do instrumento de creación referenciaranse na mencionada dirección electrónica. c) A identificación do seu titular. d) A identificación do órgano ou órganos encargados da xestión e dos servizos postos a disposición na mesma. Con base nos antecedentes expostos PRIMEIRO.- Crear a sede electrónica do concello de Mondariz na dirección electrónica https://mondariz.sedelectronica. gal/, titularidade do concello de Mondariz. O ámbito de aplicación da sede electrónica é o concello de Mondariz. O órgano encargado da xestión e dos servizos postos a disposición na mesma é a Alcaldía do concello de Mondariz. SEGUNDO.- Publicar o contido da presente resolución no boletín oficial da provincia de Pontevedra.” Documento asinado electrónicamente
MODIFICACIÓN DAS BASES REGULADORAS DE AXUDAS MUNICIPAIS PARA AUTÓNOMOS, MICROEMPRESAS E PEQUENAS EMPRESAS CON SEDE SOCIAL E FISCAL NO CONCELLO DE RIBADUMIA, QUE SE ATOPEN EN DIFÍCIL SITUACIÓN ECONÓMICA DERIVADA DA CRISE ECONÓMICA PROVOCADA POLO COVID
ADMINISTRACIÓN LOCAL — Municipal — Ribadumia (Subvencións e axudas, 29/04/2021)

Téndose acordado polo Pleno Municipal, en sesión extraordinaria celebrada con data 20 de abril de 2021, a aprobación da “Modificación das bases reguladoras das axudas municipais para autónomos, microempresas e pequenas empresas con sede social e fiscal no Concello de Ribadumia, que se atopen en difícil situación económica derivada da crise económica provocada pola pandemia do Covid-19”, exponse as mesmas ao público polo prazo de trinta días hábiles, contados a partir do seguinte a esta publicación, a fin de que os interesados podan examinar o expediente e presentar as reclamacións que estimen oportunas. De non presentarse reclamación durante o período de exposición, entenderase definitivamente adoptado o devandito acordo. Ribadumia, 21 de abril de 2021 O Alcalde, Asdo.: David J. Castro Mougán
DH. A36.02199 CCUU PENALTA, SOLICITUDE DE APROVEITAMENTO DE AUGAS NO LUGAR DE PENALTA, PARROQUIA DE ARCOS DA CONDESA (SANTA MARIÑA), CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/01/2021)

Solaiman Oufkir Loperena, con DNI ****5026, en representación da Comunidade de Usuarios de Penalta, co NIF ****73714, solicita de Augas de Galicia un caudal de auga de 1633,80 m 3 /ano, procedente de tres mananciais, no lugar de Penalta, parroquia de Arcos Da Condesa (Santa Mariña), no concello de Caldas de Reis (Pontevedra), con destino a uso doméstico. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.02199 As características do aproveitamento son: A auga dos mananciais 1 e 2 reúnese en arqueta para continuar cara a caseta de depósitos na parc.172, pol.3. A auga do manancial 3 condúcese directamente á caseta. Dos depósitos individuais parten tubaxes a cada unha das vivendas que abastece a comunidade nos lugares de Valsordo, O Ameal e Penalta. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN PARA A CELEBRACIÓN DUN MATRIMONIO CIVIL.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 21/05/2021)

Expte. nº: 437/2021 ASUNTO: Delegación especial para a celebración de MATRIMONIO CIVIL de Adrián Iglesias Montoto e Tania Taboada Silva. Vista a solicitude de Adrián Iglesias Montoto e Tania Taboada Silva de data 30/04/2021, con número de rexistro de entrada no Concello 2021-E-RC-2237, expoñendo que desexan contraer matrimonio neste municipio o día 16 de maio deste ano ás 13:30 horas no municipio do Grove, así como que o dito acto sexa oficiado polo concelleiro D. Heladio Outeiro Padim. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, PRIMEIRO.- Delegar no concelleiro D. Heladio Outeiro Padim, todas as facultades que o ordenamento xurídico atribúe á Alcaldía en relación á celebración da voda civil entre Adrián Iglesias Montoto e Tania Taboada Silva, que terá lugar o 16 de maio de 2021, ás 13:30 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e ao concelleiro para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
DH. A36.64754 - CCUU QUINTILLÁN - FORCAREI, SOLICITUDE DE CONCESIÓN DUN CAUDAL DE AUGA NO LUGAR DE QUINTILLÁN, CONCELLO DE FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 23/06/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o Xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017), Alberto Bosquet Herreros (Sinatura dixital).
NOMEAMENTO DE PERSOAL FUNCIONARIO EN PRÁCTICAS
ADMINISTRACIÓN LOCAL — Municipal — Moaña (Persoal, oposicións, 07/06/2021)

Logo de superar o proceso selectivo correspondente á oferta de emprego público do ano 2019, na Resolución de Alcaldía 2021-0485, do 1 de xuño de 2021, a alcaldesa nomeou como persoal funcionario en prácticas desta Corporación na escala básica de administración especial, subescala de servizos especiais, denominación: policía local, integrada no grupo C, subgrupo C1 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. Moaña, 2 de xuño de 2021.—A alcaldesa, Leticia Santos Paz
DH. A36.63117 CONCESIÓN Á COMUNIDADE DE USUARIOS DE AUGAS DO NOVÁS DUN CAUDAL DE AUGA NO CONCELLO DE VILABOA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/07/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 5 de xullo de 2021 e como resultado do expediente incoado ó efecto, outorgouse á Comunidade de Usuarios de Augas do Novás unha concesión de 3085,16 m3 anuais de auga que procede de dous mananciais situados no lugar de Novás, na parroquia de Vilaboa (San Martiño), no concello de Vilaboa (Pontevedra), con destino a uso doméstico. Número Expte.: DH. A36.63117 O Xefe do Servizo de Tramitación Técnico-Administrativa do Dominio Público Hidráulico, Gloria Julia Juana Luz Cortadella De San Francisco.
EXPOSICIÓN PÚBLICA DO EXPEDIENTE DE APROBACIÓN INICIAL DA MODIFICACIÓN DA ORDENANZA FISCAL XERAL DO ÓRGANO DE XESTIÓN TRIBUTARIA E RECADACIÓN DE RECURSOS LOCAIS (ORAL).
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/08/2021)

O Pleno da Deputación Provincial de Pontevedra na sesión ordinaria que tivo lugar o día 30 de xullo de 2021, aprobou inicialmente a modificación da Ordenanza fiscal xeral do Órgano de Xestión Tributaria e Recadación de Recuros Locais (ORAL). De conformidade co disposto no artigo 17 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais, durante o prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), as persoas interesadas ás que se refire o artigo 18 do citado texto refundido da Lei de facendas locais poderán examinar o expediente e, durante o mesmo prazo, daráselles audiencia para os efectos de que poidan presentar as reclamacións e facer as alegacións e suxerencias que estimen oportunas. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto no artigo 17.3 do citado Texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse en “www.depo. gal” os correspondentes informes do expediente de aprobación inicial da modificación da Ordenanza fiscal xeral do Órgano de Xestión Tributaria e Recadación de Recuros Locais (ORAL). O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Dayana Elizabeth Stelmach Pasu.—O Secretario, Carlos Cuadrado Romay. Asinado dixitalmente á marxe.
APROBACIÓN DEFINITIVA ORZAMENTO CONCELLO DE VIGO 2022
ADMINISTRACIÓN LOCAL — Municipal — Vigo (Presupostos e cadros de persoal, 27/12/2021)

O Pleno do Concello de Vigo en sesión extraordinaria celebrada o 17 de novembro 2021, aprobou inicialmente o Orzamento Xeral da Entidade Local, o do seu Organismo Autónomo Administrativo dependente, Xerencia Municipal de Urbanismo e o anexo orzamentario das Fundacións: MARCO e CONVENTION BUREAU para o ano 2022. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o expediente someteuse a exposición pública por un prazo de 15 días hábiles contados a partires do día seguinte o da súa publicación, sendo publicado no Boletín Oficial da Provincia de Pontevedra nº 223 do día 18 de novembro, comezando a súa exposición o día 19, e rematando o prazo da mesma o 13 de decembro de 2021. O Pleno do Excmo. Concello de Vigo, en sesión extraordinaria celebrada o 22 de decembro de 2021, aprobou con carácter definitivo o Orzamento Xeral do Concello, que deberá rexer durante o exercicio do ano 2022, así como o do seu Organismo Autónomo Administrativo Xerencia Municipal de Urbanismo e Anexos dos Orzamentos das Fundacións: MARCO e CONVENTION BUREAU así como os estados consolidados dos mesmos tal e como se achega. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado.
CONVOCATORIA DE PROCEDEMENTO DE BOLSA DE EMPREGO DE SAF
ADMINISTRACIÓN LOCAL — Municipal — Cañiza, A (Bolsas de emprego, 29/06/2021)

Con data 14/06/2021 por Decreto de Alcaldía, aprobáronse as bases para a formación dunha Bolsa de Emprego coa ocupación de Auxiliar de Axuda ao Fogar, para o Servizo de S. A. F, dependente da Área de Servizos Sociais Municipal do Concello. O prazo de presentación de solicitudes é de 10 días naturais contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demáis documentación se poden consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: http://caniza.sedelectronica.es/board.Asinado dixitalmente á marxe, O Alcalde: Luis Antonio Gómez Piña.
PROCEDEMENTO ORDE DE EXECUCIÓN (EXP.1253-2021) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 27/08/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1253-2021) Interesado: XXXXXXXXX Ref. Catastral: 36043A053003670000JA (Polígono 53 – Parcela 367) Plazo: 15 días naturais Ponte Caldelas, 17 de Agosto de 2021. Alcalde-Presidente do Concello de Ponte Caldelas, Julian Matias Planiol Fouad
EXPOSICIÓN PÚBLICA CONTA XERAL 2020
ADMINISTRACIÓN LOCAL — Municipal — Baiona (Presupostos e cadros de persoal, 05/07/2021)

Ditaminada pola Comisión Especial de Contas, en sesión ordinaria celebrada o día 22/06/2021, a Conta Xeral do Concello de Baiona correspondente ao exercicio 2020, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. O Alcalde. Dragica Cablanque Balches, na data sinalada no marxe deste documento, asinado electronicamente
CONVOCATORIA DE PROCESO DE SELECCIÓN PARA FORMACIÓN LISTA DE RESERVA DE PROFESORES DO CONSERVATORIO E/OU ESCOLA DE MÚSICA MUNICIPAL DE TUI, NA ESPECIALIDADE DE PIANO E LINGUAXE MUSICAL
ADMINISTRACIÓN LOCAL — Municipal — Tui (Persoal, oposicións, 17/11/2021)

Con data 11 de novembro de 2021, aprobáronse, por resolución da concellería delegada de persoal, as bases e convocatoria do proceso de selección para a confección de listaxe de reserva para contratacións temporais de prazas de profesor/a do conservatorio e/ou na escola de música de Tui na especialidade de piano e pedagoxía musical, co fin da cobertura de baixas, substitucións temporais e similares. As instancias polas que se solicita formar parte no proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de 10 días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios do Concello de Tui (concellotui. sedelectronica. gal) e na súa páxina web, (www.tui. gal). O Concelleiro de persoal, José Ramón Magán Rivera. Tui, á data da sinatura dixital á marxe.
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 15/09/2021)

Con motivo da ausencia da alcaldesa e da primeira tenenta de alcaldesa os días 17 e 18 de setembro de 2021, mediante decreto número 2021-0793 de data 06.09.2021 a alcaldesa resolveu, entre outros: —Nomear segundo Tenente de Alcaldesa, ao concelleiro integrante da Xunta de Goberno Local: Don ODILO BARREIRO MARTÍNEZ, e delegarlle todas as atribucións da Alcaldía os días 17 e 18 de setembro de 2021. O dito nomeamento como Tenente de Alcaldesa así como a dita delegación de atribucións só terá tamén validez os días 17 e 18 de setembro de 2021, quedando sen efecto transcorridos os ditos días. —Nomear terceiro Tenente de Alcaldesa, ao concelleiro integrante da Xunta de Goberno Local: Don PEDRO MIGUEL BAYLISS KASSE. O dito nomeamento só terá validez os días 17 e 18 de setembro de 2021, quedando sen efecto transcorridos os días anteriormente transcritos. O que se fai público en virtude do previsto no artigo 46.1 e 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A Alcaldesa, Leticia Santos Paz (Documento asinado dixitalmente na marxe).
INICIO EXPEDIENTE DE INVESTIGACIÓN DE TITULARIDADE DE PARCELA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 04/11/2021)

Aprobado por Acordo do Pleno de data 30 de setembro de 2020, o inicio do expediente de investigación da titularidade da parcela con referencia catastral 36030A046003750000ML (polígono 46, parcela 375) sita en Pé do Muiño – parroquia de Riofrío que podería pertencer á Corporación Local, a efectos de determinar a titularidade correcta dos mesmos, de acordo co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo en o Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios do Concello de Mondariz, durante un mes. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal].
CONVOCATORIA SELECCIÓN TRES CONDUCTORES DE VEHÍCULO MOTOBOMBA
ADMINISTRACIÓN LOCAL — Municipal — Dozón (Persoal, oposicións, 07/06/2021)

De conformidade co decreto de 21 de maio de 2021 faise pública a convocatoria para a selección de persoal laboral temporal para prevención e defensa contra incendios forestais no marco da Segunda Addenda do Convenio de Colaboración subscrito entre a Consellería do Medio Rural e o Concello de Dozón para a participación na prevención e defensa contra incendios forestais mediante a actuación de medios de prevención e defensa, cofinanciado parcialmente co Fondo Europeo Agrícola de Desenvolvemento Rural: A convocatoria e as bases aprobadas publicaranse no taboleiro de anuncios do Concello e na sede electrónica do Concello de Dozón na seguinte dirección http:/dozon. sedelectronica. gal. O prazo de presentación de solicitudes será de dez días naturais contados a partir do seguinte á data de publicación do presente anuncio. En Dozón na data da sinatura electrónica ao marxe. O Alcalde – Presidente. Moneiba Abrunhosa Hamra.
RECTIFICACIÓN DA RESOLUCIÓN PRESIDENCIAL Nº 2021005599 POLA QUE SE APROBA A RELACIÓN DEFINITIVA DE CATRO PRAZAS DE OFICIAL DE COMEDOR CORRESPONDENTE Á CONVOCATORIA CE2021F
ADMINISTRACIÓN LOCAL — Provincial — Deputación Provincial (Persoal, oposicións, 20/10/2021)

EXPEDIENTE: 2021016125 ASUNTO: Rectificación da Resolución Presidencial nº 2021005599 pola que se aproba a relación definitiva de persoas admitidas e excluidas, designación do tribunal, data da súa constitución e a realización do primeiro exercicio, do proceso selectivo de catro prazas de oficial de comedor correspondente á convocatoria do Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2021005599 apróbase a relación definitiva de persoas admitidas e excluídas, designación do tribunal, data da súa constitución e a realización do primeiro exercicio, do proceso selectivo de catro prazas de oficial de comedor correspondente á convocatoria do Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), publicada no Boletín Oficial da Provincia de Pontevedra (BOPPO), nº 191, do 4 de outubro de 2021., e de conformidade co artigo 109.2 da Lei 39/2015, de 30 de outubro de procedemento administrativo común das Administracións Públicas, RESOLVO rectificar dita resolución, no senso de que pasa a formar parte das persoas aspirantes admitidas no proceso selectivo Dona Guiayara Khalil Fernandez Caro, con DNI ***1949**, tras presentar solicitude de emenda en prazo por estar excluída por non posuír a titulación esixida na convocatoria Asinado dixitalmente á marxe
APROBACIÓN INICIAL ORDENANZA MUNICIPAL REGULADORA DA VENDA AMBULANTE
ADMINISTRACIÓN LOCAL — Municipal — Cañiza, A (Ordenanzas e Regulamentos, 17/06/2021)

Aprobada inicialmente a Ordenanza municipal reguladora da venda ambulante no concello de A Cañiza por Acordo do Pleno de data 27 de maio de 2021 de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://caniza.sedelectronica.es]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Documento asinado electrónicamente por Luis Antonio Gómez Piña, Alcalde do Concello de Cañiza
DH. W36.80200. SOLICITUDE DE MIGUEL CAMIÑA GÓMEZ DE AUTORIZACIÓN OBRAS NO LUGAR DE XESTEIRA, PARROQUIA DE ADINA, SANXENXO.
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/10/2021)

As obras solicitadas consisten nunha vivenda unifamiliar de planta soto, baixa e baixo cuberta, dimensións en planta 12,20x9,00 m, na parcela 36051A005015420000FW, en A Xesteiriña, Santa María de Adina, Sanxenxo (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de setembro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN CELEBRACIÓN BODA CIVIL NO CONCELLEIRO ODILO BARREIRO MARTÍNEZ
ADMINISTRACIÓN LOCAL — Municipal — Moaña (Outros documentos, notificacións e informacións públicas, 08/06/2021)

Expediente núm.: 1350/2021 Resolución con número e data establecidos á marxe Procedemento: Celebración Matrimonios Civís Interesado: Juzgado de Paz de Moaña Data de iniciación: 19/04/2021 Visto considérase conveniente e axeitado (para unha maior eficacia na xestión/por habelo solicitado así os contraentes), delegar en Odilo Barreiro Martínez, Concelleiro deste Concello, a autorización do acto de celebración do matrimonio civil entre Noelia Victoria Antonio Emilio Alost Besora e Karla Alejandra Candeleda Vadeanu, o día 29/05/2021. Examinada a documentación que a acompaña, visto o informe de Secretaría, e de conformidade co establecido no apartado cuarto da Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, PRIMEIRO. Delegar en favor de Odilo Barreiro Martínez, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes Noelia Victoria Antonio Emilio Alost Besora e Karla Alejandra Candeleda Vadeanu o día 29/05/2021. SEGUNDO. A delegación deberá estar documentada previamente, bastando con que na acta de autorización do matrimonio fágase constar que o Concelleiro actuou por delegación de Alcaldesa. TERCEIRO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. DOCUMENTO ASINADO ELECTRONICAMENTE
DELEGACIÓN DE ATRIBUCIÓN PARA AUTORIZACIÓN DE MATRIMONIO CIVIL NO CONCELLEIRO JOAQUÍN NÚÑEZ TRONCOSO
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/09/2021)

Expediente núm.: 2178/2021. Procedemento: Delegacións e Avocaciones de Competencias Asunto: Delegación de atribución para autorización de matrimonio civil no Sr. Concelleiro Joaquín Núñez Troncoso. En uso das atribucións que me confiren os artigos 21.1s) da Lei 7/1985, de 2 de abril, Reguladora das Bases de Réxime Local (LRBRL) e o artigo 51.1 do Código Civil e do establecido no artigo 21.3 da LRBRL e nos artigos 114 e 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais, esta Alcaldía adoptou en data 1 de setembro de 2021 a seguinte RESOLUCIÓN: 1.—Delegar puntualmente no Patricia Alexa Adriana Laura Irueta Chougrani D. Luis Martin Primo Cipitria Canencia a miña atribución para a autorización do matrimonio civil entre D. Rayco Francisco Joaquin Zaruma Arzubialde (DNI ***7436**) e Dª Armonia L'harrak Bondi (DNI ***8680**) que se realizará na Casa do Concello (Salón de Plenos) o vindeiro día 18 de setembro. Documento asinado electronicamente
PREMIOS SOFÍA NOVOA ORTIZ CONCEDIDOS POLO SERVIZO DE IGUALDADE DURANTE O MES DE DECEMBRO DE 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/02/2021)

Asinado dixitalmente na marxe A deputada delegada, Mª Victoria Alonso Méndez.—O secretario, Carlos Cuadrado Romay.
XUIZO VERBAL 393/2020, NOTIFICACIÓN A RALO ESTIBADORES VIGO, S. L.
ADMINISTRACIÓN DE XUSTIZA — Xulgados de Primeira Instancia e Instrución — De Vigo (Edictos xudiciais, 08/06/2021)

Neste procedemento Xuizo Verbal 393/2020 seguido por instancia de ABANCA CORPORACION BANCARIA, S. A., fronte a TOFT SARDARYAN, HOUMAD RODRÍGUEZ e CRUZ MERCEDES COUGHLAN SIERRAS LÓPEZ MORAGA pronunciouse sentenza, cuxo encabezamento e fallo son do tenor literal seguinte: Sentencia 95/2021: Vigo, catorce de abril do dous mil vinteún. Vistos por min, MANUEL ÁNGEL PEREIRA COSTAS, Maxistrado do Xulgado de Primeira Instancia e Instrución número 4 de Vigo, os presentes autos de Xuízo Verbal que co número 393/2020 séguense a instancia de ABANCA CORPORACIÓN BANCARIA, S. A., que compareceu representada pola procuradora MARÍA MARIO DAVID GABAL PLAYAN e foi dirixida pola letrada TAHRA BEN MOUSA CACHA, contra de RALO ESTIBADORES VIGO, S. L., CRUZ MERCEDES COUGHLAN SIERRAS LÓPEZ MORAGA e LEVIS CARINA GONZÁLEZ RODRÍGUEZ, declarados en situación de rebeldía procesual, os cales teñen por obxecto pretensión de reclamación de cantidade baseada nun contrato de préstamo. Fallo: ACOLLO TOTALMENTE a demanda interposta por ABANCA CORPORACIÓN BANCARIA, S. A., contra de RALO ESTIBADORES VIGO, S. L., CRUZ MERCEDES COUGHLAN SIERRAS LÓPEZ MORAGA e LEVIS CARINA GONZÁLEZ RODRÍGUEZ, facendo, en consecuencia, os seguintes pronunciamentos: 1º. Declaro resolto o contrato de préstamo formalizado o 10 de outubro de 2017 entre a entidade demandante, como prestamista, e RALO ESTIBADORES VIGO, SL, como prestameira, CRUZ MERCEDES COUGHLAN SIERRAS LÓPEZ MORAGA e LEVIS CARINA GONZÁLEZ RODRÍGUEZ, como fiadores solidarios, condenando aos demandados a aboarlle aquela a cantidade de 5.279,11 euros. A devandita cantidade reportará o xuro legal dos cartos, a contar desde a data da reclamación xudicial.2º. Condeno a RALO ESTIBADORES VIGO, S. L., a CRUZ MERCEDES COUGHLAN SIERRAS LÓPEZ MORAGA e a LEVIS CARINA GONZÁLEZ RODRÍGUEZ a pagar as custas do presente proceso. Notifíquese esta sentencia ás partes, ás que se lle fará saber que a mesma non é firme e que contra ela poderán interpoñer recurso de apelación para ante a Audiencia Provincial de Pontevedra no prazo de vinte días. Así o acordo, mando e asino. E atopándose o demandado, RALO ESTIBADORES VIGO, S. L., enparadoiro descoñecido, expídese o presente a fin de que sirva de notificación en forma ao mesmo. Vigo, a dezanove de abril de dous mil vinteún.—O Letrado da Administración de Xustiza.
APROBACIÓN INICIAL DO EXPEDIENTE DE MODIFICACIÓN DE CRÉDITO NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Ponteareas (Presupostos e cadros de persoal, 20/10/2021)

Aprobado inicialmente o expediente de modificación orzamentaria 84-SC-2021, na modalidade de suplemento de crédito, para financiar inversións derivado da concertación de operacións de créditos, por acordo do Pleno de data 28 de setembro de 2021, e en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello [http://ponteareas.sedelectronica. gal]. De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións Ponteareas, 30 de setembro de 2021 A Alcaldesa. Asdo/María Cristina Fernández Dávila DOCUMENTO ASINADO DIXITALMENTE Á MARXE
DH. A36.59963 SOLICITUDE DE CONCESIÓN DE AUGAS PÚBLICAS PRESENTADA POR MARÍA DEL CARMEN VÁZQUEZ SALGADO (AGOLADA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 18/01/2021)

Expediente: DH. A36.59963 Linet De la Martin Portales solicita a concesión dun aproveitamento de augas coas seguintes características: Solicítase unha concesión de auga para abastecemento dunha vivenda unifamiliar (3 persoas) e dunha estabulación de gando (10 cabezas de gando vacún). Para a captación de auga dun manancial situado nas coordenadas x=571936 y= 4741015, na parcela de ref catastral 36020A029003210000KO realizarase unha pequena escavación e instalarase unha tubaxe de 110 mm de diámetro e de aproximadamente 1 metro de largo que leva a auga ata unha arqueta de bloques de formigón de dimensións 1x1x1, 1m provista de tapa superior. A tubaxe que vai dende a captación ata o pinto no que se realiza o abastecemento será de PEAD de 40 mm de diámetro e terá unha lonxitude de aproximadamente 2550 metros, que na maior parte do recorrido irá paralela ao embalse de Portodemouros enterrada a unha profundidade media de 0,80 m. En todo momento a tubaxe situarase fóra da cota do máximo nivel do embalse (h= 252,23 m), instalándose por encima da anterior cota. No percorrido a tubaxe cruzará por debaixo dun regato innominado (idcurso:983640003636) mediante perforación dirixida a enterrar polo menos 1 metros por debaixo do leito, cruzará por debaixo dunha ponte da estrada EP6403 e atravesará varias parcelas do polígono 29 ata chegar ao punto no que se realiza o consumo da auga na parcela coa referencia catastral 36020A003002710000KB. O recorrido da tubaxe atravesa as seguintes parcelas do polígono 29: 322, 323, 324, 325, 328, 329, 331, 70, 1448, 67, 1445, 1444, 1442, 63, 52, 53, 54, 55, 56, 57, 58, 59, 60, 072, 222, 223, 71, 238, 118, 117, 116, 113, 122, 111, 9001, 170, 168, 167, 166, 642, 165, 162, 161, 160, 159, 158, 157, 156, 154, 9014, 338, 337, 336, 335, 9006. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Agolada ou nas oficinas deste servizo, situadas na rúa Tomiño número 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe previa cita solicitada no correo electrónico dgg. augas@xunta. gal ou no teléfono 981543958. Asinado, con sinatura electrónica á marxe, por Gladys Socorro Juana Graciela Soloaga Koulibaly, o xefe do Servizo Territorial, en Santiago de Compostela.
APROBACIÓN INICIAL DO PROXECTO DE REAXUSTE E REMATE DAS OBRAS DE URBANIZACIÓN PARA FINALIZAR O DESENVOLVEMENTO DO SECTOR DO SOLO URBANIZABLE SUI 1.
ADMINISTRACIÓN LOCAL — Municipal — Meis (Urbanismo e Patrimonio, 02/11/2021)

Aprobación inicial do proxecto de reaxuste e remate das obras de urbanización para finalizar o desenvolvemento do sector do solo urbanizable SUI 1. A Xunta de Goberno local en sesión celebrada o día 14 de outubro de 2021, acordou prestar aprobación inicial ao proxecto de urbanización de reaxuste e remate das obras de urbanización para finalizar o desenvolvemento do sector do solo urbanizable SUI 1. O documento foi presentado pola Xunta de compensación do sector do solo urbanizable SUI 1, e está redactado por “espinosa&rodríguez architects projets mangers S. L.”. De conformidade co disposto no Artigo 96.3 da Lei 2/2016, do Solo de Galicia, sométese o expediente a información pública polo prazo de un mes, contado a partir do día seguinte ó da publicación deste anuncio no Boletín Oficial da Provincia de Pontevedra, para que durante este período poida ser examinado e formularse as alegacións que se considere oportuno. A documentación poderá ser consultada na páxina web: www.meis. gal. A alcaldesa, Marta Giráldez Barral Asinado electrónicamente